text: Kvaje-is for systemnedbrud
  03 juni 2016 kl. 08.30
  Ansatte på Region Syddanmarks sygehuse får fredag besøg af Hjem-IS som et plaster på såret efter et nedbrud i det system, der styrer patienternes journaler. 
  De sygehusansatte i Region Syddanmark løb onsdag noget stærkere end normalt, da der var nedbrud i patientjournal-systemet.
  Som et symbolsk plaster på såret siger leverandøren CGI derfor i dag undskyld til alle medarbejdere i hele regionen, som får besøg af en Hjem-IS bil, hvor CGI står for en gratis is til alle.
  Administrerende direktør ved OUH og ansvarlig for systemet, Niels Nørgaard Pedersen, glæder sig over, at CGI byder medarbejderne en fredagsis ovenpå en hektisk uge.
  - Alle har ydet en helt særlig indsats. Det er, når rutinerne lukker ned, at medarbejdernes evne til at få vores patienter sikkert igennem skal stå sin prøve. Og medarbejderne i hele regionen har vist, at patienterne er i trygge hænder, også når tingene ikke kører efter plan A, siger Niels Nørgaard Pedersen.
  Her kommer is-bilen forbi i dag:
  Esbjerg kl. 12.30
  Grindsted kl. 13.15
  Brørup kl. 13.30
  Give kl. 12.45
  Fredericia kl. 12.30
  Kolding kl. 12.30
  Vejle kl. 12.30
  Middelfart kl. 13.30
  Aabenraa kl. 13.30
  Sønderborg kl. 12.30, Tønder kl. 12.30
  Psykiatrien: Middelfart kl. 14.00
  Regionshuset: kl. 13.30
  OUH: Odense kl. 12.30
  Svendborg kl. 13.00
  Nyborg kl. 13.30
  